***ΕνΕΑΓΚ***

***Ευρωπαϊκή Ημέρα Γλωσσών***

 Η[***26η Σεπτεμβρίου***](http://www.sansimera.gr/almanac/2609) καθιερώθηκε ως Ευρωπαϊκή Ημέρα Γλωσσών το 2001, με πρωτοβουλία του Συμβουλίου της Ευρώπης, με την υποστήριξη της [***Ευρωπαϊκής Ένωσης***](http://www.sansimera.gr/articles/235)***.***

***Γνώριζες  ότι...;***

* Υπάρχουν  μεταξύ  6000 και  7000  γλώσσες  στο  κόσμο  -που  ομιλούνται  από  έξι  δισεκατομμύρια  ανθρώπους  που ζουν σε 189  ανεξάρτητα  κράτη.
* Υπάρχουν  περίπου   225  αυτόχθονες  γλώσσες  στην  Ευρώπη   περίπου  το   3%  του  συνόλου  του  κόσμου.
* Οι  περισσότερες  γλώσσες  του  κόσμου  ομιλούνται  στην  Ασία  και  την  Αφρική.
* Τουλάχιστον  ο  μισός  πληθυσμός  του  κόσμου  είναι  δίγλωσσοι  ή  πολύγλωσσοι,  δηλαδή  μιλούν  δυο  ή  περισσότερες  γλώσσες.
* Στην  καθημερινή  τους  ζωή  οι  Ευρωπαίοι  όλο  και  περισσότερο  συναντούν  ξένες  γλώσσες.  Υπάρχει  ανάγκη  να  δημιουργηθεί  περισσότερο  ενδιαφέρον  για  τις  γλώσσες μεταξύ  των  Ευρωπαίων  πολιτών.
* Πολλές  γλώσσες  διαθέτουν 50,000  λέξεις ή  περισσότερες,  αλλά  ο  κάθε  ομιλητής  φυσιολογικά  γνωρίζει  και  χρησιμοποιεί  μόνο  ένα  μικρό  αριθμό  από  όλο  το  λεξιλόγιο:  στην  καθημερινή  επικοινωνία  οι  άνθρωποι  χρησιμοποιούν  τις  ίδιες  λίγες  εκατοντάδες λέξεις.
* Οι  γλώσσες  βρίσκονται  σε  συνεχή  επαφή  μεταξύ  τους  και  επηρεάζουν  η  μια  την  άλλη  με  πολλούς  τρόπους:  στο  παρελθόν  τα  Αγγλικά  είχαν  δανειστεί  λέξεις  και  εκφράσεις  από  πολλές  άλλες  γλώσσες.  Σήμερα  Ευρωπαϊκές γλώσσες  δανείζονται  πολλές  λέξεις  από  τα  Αγγλικά
* Το  βρέφος  τον  πρώτο  χρόνο της  ζωής  του  εκστομίζει  πολλούς  φωνητικούς  ήχους.  Στην  ηλικία  περίπου  του  ενός  έτους  εκστομίζει  τις  πρώτες  κατανοητές  λέξεις.  Γύρω  στα  τρία  χρόνια  σχηματίζει σύνθετες  προτάσεις.  Στα  πέντε  το  παιδί  κατέχει  αρκετές  χιλιάδες  λέξεις.
* Η  μητρική  γλώσσα  είναι  συνήθως  η  γλώσσα  που  κάποιος  γνωρίζει  καλύτερα  και  χρησιμοποιεί  περισσότερο.  Αλλά μπορεί  να  υπάρξουν  οι  «τέλειοι  δίγλωσσοι»  που μιλούν  δυο γλώσσες  εξ’  ίσου καλά. Κανονικά,  όμως,  οι  δίγλωσσοι  δεν  δείχνουν  ακριβή  ισορροπία  μεταξύ  των  δυο  τους  γλωσσών.
* Η  διγλωσσία  παρέχει  πολλά  πλεονεκτήματα: κάνει  την εκμάθηση των άλλων γλωσσών  ευκολότερη, προάγει  το  τρόπο   σκέψης  και καλλιεργεί  τις  επαφές  με  άλλους ανθρώπους  και  άλλες  κουλτούρες.
* Οι  γλώσσες  σχετίζονται  μεταξύ  τους  όπως  τα μέλη  μιας  οικογένειας.  Οι  περισσότερες  Ευρωπαïκές γλώσσες  ανήκουν στη μεγάλη Ινδοευρωπαïκή  οικογένεια.
* Οι περισσότερες  Ευρωπαϊκές γλώσσες ανήκουν σε τρεις ευρείες ομάδες: τη  Γερμανική, Ρωμαϊκή  και  Σλαβική.
* Οι περισσότερες  χώρες στην Ευρώπη έχουν ένα αριθμό τοπικών γλωσσών ή γλώσσες μειονοτήτων - και μερικές από αυτές τις γλώσσες  έχουν γίνει  επίσημες γλώσσες
* Η Γερμανική οικογένεια  γλωσσών  περιλαμβάνει  τη Δανική, Νορβηγική, Σουηδική, Ισλανδική, Γερμανική, Ολλανδική, Αγγλική, εβραϊκή και άλλες.
* Οι Ρωμαϊκές γλώσσες  περιλαμβάνουν την Ιταλική, Γαλλική, Ισπανική, Πορτογαλική, Ρουμανική και άλλες.
* Οι Σλαβικές γλώσσες μεταξύ άλλων περιλαμβάνουν τη Ρωσική, Ουκρανική, του Πελαρούς, την Πολωνική, Τσεχική, Σλοβάκικη, Σερβική, Κροατική και Βουλγάρικη.
* Οι περισσότερες Ευρωπαϊκές γλώσσες χρησιμοποιούν το Λατινικό αλφάβητο. Μερικές Σλάβικες γλώσσες χρησιμοποιούν το Κυριλλικό. Οι Έλληνες, Αρμένιοι, Γεωργιανοί και Εβραίοι έχουν το δικό  τους.
* Οι μη Ευρωπαϊκές γλώσσες που χρησιμοποιούνται ευρέως στον Ευρωπαϊκό χώρο είναι η Αραβική, Κινεζική, Ινδική, η κάθε μια με το δικό της σύστημα γραφής.
* Η Ρωσία (148 εκατομμύρια κάτοικοι) έχει κατά πολύ το μεγαλύτερο αριθμό γλωσσών που ομιλούνται στην περιοχή της: από 130 μέχρι 200 γλώσσες ανάλογα με τα κριτήρια.
* Λόγω της συρροής  μεταναστών  και προσφύγων, η Ευρώπη  έχει  γίνει  σε μεγάλο βαθμό πολύγλωσση. Στο Λονδίνο μόνο ομιλούνται κάπου 300 γλώσσες (Αραβική, Τουρκική, Κουρδική, Ινδική, κλπ.)

 ***Ένωση Εκπαιδευτικών Αγγλικής Γλώσσας Καβάλας***